google/wiki40b huggingface dataset:
Πακτιά (περιοχή)

Με το όνομα Πακτιά, φέρεται μία από τις 34 διοικητικές περιφέρειες (νομούς) του Αφγανιστάν.
Βρίσκεται ανατολικά της Χώρας στα σύνορα με το Πακιστάν. Η έκτασή της είναι σχετικά μικρή, φθάνει περίπου τα 6.430 τ.χλμ. Ο δε πληθυσμός της, το 2006, ανέρχοταν στους 415.000 κατοίκους. Παλαιότερα αποτελούσε μεγάλη επαρχία με τριπλάσια σχεδόν έκταση, λεγόμενη και "μεγάλη Πακτιά. Σήμερα περιλαμβάνει 11 επαρχίες. Επικρατούσα γλώσσα στη περιοχή είναι η περσική πάστο ή παστούν.
Πρωτεύουσα του νομού είναι η Γκαρντέζ, της ομώνυμης επαρχίας.

Επαρχίες

Οι 11 υπαγόμενες επαρχίες στο νομό Πακτιά, κατ΄ αλφαβητική σειρά, είναι: η Αχμανταμπάντ, η Βούζα Ζαντράν, η Γκαρντέζ, όπου και η ομώνυμη πρωτεύουσα του νομού, η Ζουρμάτ, η Λάζα Αχμάντ Κελ, η Νταντ-Βα-Πατάν ή Νταντβαπατάν, η Σαΐντ Καράμ, η Σαμκάνι, η Σουάκ, η Τζάνι Χελ, και η Τζάτζι.
2305 Κινγκ

Φυσικά χαρακτηριστικά

Ο φασματικός τύπος του Κινγκ είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Μαγκντί Ρούζα

Βιογραφία

Μεγάλωσε στο Μαλί Ιντός και έγινε νοσοκόμα στην Σουμπότιτσα. Πήρε μέρος στον διαγωνισμό Megasztár της Ουγγρικής τηλεόρασης και τιμήθηκε με το πρώτο βραβείο. Έγινε τραγουδίστρια και γνώρισε μεγάλη επιτυχία, τριπλού πλατινένιου δίσκου.
Φόγκο (Πράσινο Ακρωτήριο)

Γεωγραφία

Το Φόγκο βρίσκεται ανάμεσα στα νησιά Μπράβα και Σαντιάγο, στο δυτικό άκρο του συμπλέγματος Σοταβέντο, στα νότια της χώρας. Το νησί Φόγκο αποτελείται από ένα τεράστιο στρωματοηφαίστειο και είναι το πιο εξέχον από τα νησιά της χώρας. Έχει σχεδόν κυκλικό σχήμα, διάμετρο 25 χιλιόμετρα. Το ηφαίστειο είναι ενεργό ανά περιόδους, με την τελευταία έκρηξη τον 20ό να συνέβη το 1995. Το ηφαίστειο εξερράγη στις 23 Νοεμβρίου 2014 και η περιοχή γύρω του εκκενώθηκε.
Στην κορυφή του ηφαιστείου βρίσκεται μια μεγάλη καλντέρα με διάμετρο 9 χιλιόμετρα, η οποία περιτειχίζεται από κάθετα βράχια ύψους ενός χιλιομέτρου. Η καλντέρα δε βρίσκεται στο κέντρο του νησιού αλλά νοτιοανατολικά από αυτό. Μέσα στην καλντέρα βρίσκεται ένας οικισμός, ο Τσα ντας Καλντέιρας (Chã das Caldeiras). Η καλντέρα σχηματίστηκε από την κατάρρευση του αρχικού βουνού, του ηφαιστειακού οικοδομήματος Αρμαρέλο. Στο κέντρο την βρίσκεται ένας μικρής ηλικίας ηφαιστειακός κώνος, το Πίκο, ο οποίος εξέχει ένα χιλιόμετρο πάνω από την καλντέρα. Το Πίκο είναι η ψηλότερη κορυφή του νησιού, περίπου 100 μέτρα ψηλότερο από τα τοιχώματα της καλντέρας. Στην κορυφή του βρίσκεται ένας κρατήρας με διάμετρο 500 μέτρα και βάθος 150 μέτρα.
Η νοτιοδυτική πλαγιά του Φόγκο έχει γόνιμο έδαφος και κλίση 10 με 15 μοίρες. Οι βόρειες και ανατολικές πλαγιές είναι απότομες και καλυμμένες με γρασίδι, ενώ το υπόλοιπο νησί είναι ξερό. Το νησί υψώνεται απότομα από τον ωκεάνιο πυθμένα που έχει βάθος κοντά στο νησί 4 χιλιόμετρα, ενώ προς τα δυτικά συνδέετε με μια ράχη με το νησί Μπράβα.

Ενορίες

Το Νησί Φόγκο συμπεριλαμβάνει τις τέσσερις από τις 32 ενορίες του Πράσινου Ακρωτηρίου:
Πόλεμος (ταινία)

Πλοκή

Ο Ασλάν Γκουγκάεφ, διοικητής των Τσετσένων μαχητών, απελευθερώνει τρεις αιχμαλώτους - δύο Ρώσοι στρατιώτες, ο λοχίας Ιβάν Γερμάκοφ και ο Κούλικ - επειδή δεν είναι ανάδοχοι και είναι νεοσύλλεκτοι. Ο Άγγλος Τζον - γιατί πρέπει να συλλέξει £ 2.000.000 και φέρει στον Γκουγκάεφ τα χρήματα ως λύτρα για την νύφη του Μαργκαρίτα. Η Μάργκαρετ είναι με τον Ασλάν. Ακριβώς όπως ο αρχηγός του ρωσικού στρατού Μεντβέντεφ ...
Για δύο μήνες που του έχει καθοριστεί, ο Ιβάν δεν μπορεί να βρει το επιθυμητό ποσό και δεν το υποστηρίζουν οι βρετανικές αρχές, αλλά όταν επέστρεψε στη Ρωσία, βρίσκει τον Ιβάν Γερμάκοφ, ο οποίος ζει στο Τομπόλσκ. Ο Τζον και ο Βάνια πάνε πάλι στην Τσετσενία. Για να απελευθερώσει την Αγγλίδα κοπέλα, Μάργκαρετ και τον Ρώσο αρχηγό Μεντβέντεφ...
Μοναστήρι του Ικάλτο

Ιστορία

Το μοναστήρι του Ικάλτο ιδρύθηκε από τον Άγιο Ζήνων, έναν από τους 13 Ασσύριους Πατέρες, στα τέλη του 6ου αιώνα.  
Η μοναστηριακή ακαδημία ιδρύθηκε στις αρχές του 12ου αιώνα, τον καιρό της βασιλείας του Δαβίδ Δ' του Κτίστη, από τον Αρσένιο του Ικάλτο. Αποτέλεσε ένα από τα σημαντικότερα πολιτιστικά-εκπαιδευτικά κέντρα της Γεωργίας. Στην Ακαδημία του Ικάλτο οι σπουδαστές διδάσκονταν θεολογία, ρητορική, αστρονομία, φιλοσοφία, γεωγραφία, γεωμετρία και ψαλμωδία, ή και εφαρμοσμένες τέχνες όπως κεραμική, μεταλλουργία, αμπελοκαλλιέργεια,  οινοποιεία και φαρμακολογία. Λέγεται ότι ο διάσημος Γεωργιανός ποιητής του 12ου αιώνα Σότα Ρουσταβελί σπούδασε στην Ακαδημία. 
Το 1616, κατά τη διάρκεια μιας εισβολής, οι Πέρσες με αρχηγό τον Σάχ Αμπάς Α' έβαλαν πυρκαγιά στην Ακαδημία του Ικάλτο και την κατέστρεψαν.
Στους επόμενους αιώνες, η μοναστική ζωή του Ικάλτο αποκαταστάθηκε αλλά οι δραστηριότητες της ακαδημίας όχι. Το 1921, μετά την ίδρυση της Σοβιετικής Σοσιαλιστικής Δημοκρατίας της Γεωργίας και την προσάρτηση της Γεωργίας στη Σοβιετική Ρωσία το μοναστήρι έκλεισε. Το 1965 η εκκλησία του Αγίου Πνεύματος λειτούργησε ως μουσείο, αλλά πολλά χειρόγραφα, εικόνες και άλλα σημαντικά αντικείμενα, όπως η καμπάνα, χάθηκαν κατά την κομμουνιστική περίοδο. Το 1991, μετά την ανεξαρτητοποίηση της Γεωργίας το Μοναστήρι του Ικάλτο αποκαταστάθηκε.  
Τα έτη 2007-2009 ορισμένα από τα κτίρια του συγκροτήματος αποκαταστάθηκαν. 
Επί του παρόντος, η επιμέλεια της μονής έχει ανατεθεί στον Πατέρα Ζαχαρία υπό την επίβλεψη του επισκόπου Δαβίδ του Αλαβερντί.

Περιγραφή

Στο μοναστηριακό συγκρότημα υπάρχουν 3 εκκλησίες: η Εκκλησία του Αγίου Πνεύματος (Χβταέμπα), η Εκκλησία των Αγίων Πάντων (Κβελατσμίντα) και η Εκκλησία της Αγίας Τριάδας (Σαμέμπα). 
Η κύρια εκκλησία, η εκκλησία του Αγίου Πνεύματος, χτίστηκε τον 8ο-9ο αιώνα στην θέση μιας παλαιότερης εκκλησίας (στην οποία είχε θαφτεί ο Άγιος Ζήνων). Πρόκειται για μια σταυροειδή εκκλησία με έναν θόλο και καμπαναριό. Έχει υποβληθεί σε εργασίες ανακατασκευής κατά τους 10ο-12ο αιώνες. 
Η εκκλησία των Αγίων Πάντων είναι μία απλή μη διακοσμημένη βασιλική που χρονολογείται του 7ου αιώνα. Η μικρή εκκλησία της Αγίας Τριάδας είναι η παλαιότερη και χρονολογείται του του 6ου αιώνα.
Το κτίριο της μοναστηριακής ακαδημίας ήταν ένα μεγάλο διώροφο πέτρινο κτίριο, διαστάσεων 43 μ. x 35 μ. Τα ερείπια του βρίσκονται πίσω από τις 3 εκκλησίες.
Στα κτίρια του συγκροτήματος περιλαμβάνονται κελάρια κρασιών, τραπεζαρία, και άλλες δομές που σχετίζονται με την αμπελοκαλλιέργεια και την οινοποιεία. Η παραγωγή κρασιού γινόταν με την παραδοσιακή Γεωργιανή μέθοδο των κβέβρι (μεγάλοι χειροποίητοι περιέκτες που αντικαθιστούσαν τα βαρέλια και θάβονταν στο έδαφος). Στα κελάρια (μαράνι) και διάσπαρτα ολόγυρα στο χώρο υπάρχουν πολλά κβέβρι.
Νικόλαος της Γιουγκοσλαβίας (γενν. 1958)

Βιογραφία

Είναι ο πρωτότοκος γιος του Τομισλάβ πρίγκιπα της Γιουγκοσλαβίας και της Μαργαρίτας, κόρης του Μπέρτολτ μαργράβου του Μπάντεν. Είναι 4ος στη διαδοχή.
Αδελφή του είναι η Αικατερίνη και ετεροθαλείς αδελφοί του οι Γεώργιος και Μιχαήλ. Είναι εξάδελφος του Αλεξάνδρου Β΄ διαδόχου και τιτουλάριου βασιλιά της Γιουγκοσλαβίας.
Ο Νικόλαος έχε επιφανείς προγόνους: ο πάππος του Αλέξανδρος Α΄ της Γιουγκοσλαβίας ήταν εγγονός του Νικολάου Α΄ του Μαυροβουνίου. Η μάμμη του Μαρία των Ζιγκμαρίνγκεν (σύζυγος του Αλεξάνδρου Α΄) ήταν κόρη του Φερδινάνδου της Ρουμανίας και εγγονή της Βικτωρίας της Βρετανίας. Η προγιαγιά του Μαρία-Λουίζα των Βέττιν ήταν εγγονή του Γεωργίου Ε΄ του Αννοβέρου και εγγονή του Χριστιανού Θ΄ της Δανίας. Η μάμμη του Θεοδώρα πριγκίπισσα της Ελλάδας ήταν εγγονή του Γεωργίου Α΄ της Ελλάδας και αδελφή του Φιλίππου, δούκα του Εδιμβούργου ως συζύγου της Ελισάβετ Β΄ του Ηνωμένου Βασιλείου.

Διακρίσεις

Του απονεμήθηκε τη μεγάλη ταινία του ιππότη του Β. Τάγματος του Αστέρος των Καραγεώργεβιτς.
Ευφορίων (αγαλματοποιός)

Ο Ευφορίων ήταν ένας διακεκριμένος αρχαίος Έλληνας αγαλματοποιός και τεχνίτης ασημιού, του οποίου τα έργα υπήρχαν κατά την εποχή του Πλίνιου του Πρεσβύτερου τον 1ο αιώνα μ.Χ..
Σαλαμοποίηση

Η σαλαμοποίηση ή τακτική του σαλαμιού είναι μια διαίρει και βασίλευε διαδικασία με απειλές και συμμαχίες που χρησιμοποιούνται για να ξεπεραστεί η αντιπολίτευση. Με αυτή, ο επιτιθέμενος μπορεί να επηρεάσει και τελικά να κυριαρχήσει σε ένα περιβάλλον, συνήθως πολιτικό, κομμάτι προς κομμάτι. Με αυτό τον τρόπο, η αντιπολίτευση έχει εξαλειφθεί "φέτα-φέτα", μέχρι που αντιλαμβάνεται κανείς (πολύ αργά) ότι χάθηκε στο σύνολό της. Σε ορισμένες περιπτώσεις περιλαμβάνει τη δημιουργία διάφορων φατριών μέσα στο αντίπαλο πολιτικό κόμμα και μετά τη διάλυση αυτού του κόμματος από μέσα, χωρίς να προκαλεί τις άλλες "φέτες" για να διαμαρτυρηθούν. Η τακτική του σαλαμιού είναι πιο πιθανό να πετύχει, όταν οι δράστες κρατούν το αληθινό μακροπρόθεσμο κίνητρο κρυφό και διατηρούν μια στάση συνεργατικότητας και βοήθειας, ενώ ασχολούνται με την επιθυμούμενη σταδιακή ανατροπή.

Προέλευση

Ο όρος τακτική του σαλαμιού (ουγγρικά: szalámitaktika‎) επινοήθηκε στα τέλη της δεκαετίας του 1940 από τον ορθόδοξη κομμουνιστή ηγέτη Mátyás Rákosi για να περιγράψει τις δράσεις του Ουγγρικού Κομμουνιστικού Κόμματος.  Ο Rákosi ισχυρίστηκε ότι κατάστρεψε τα μη κομμουνιστικά κόμματα "κόβοντάς τα σαν φέτες σαλάμι". Με την απεικόνιση των αντιπάλων του ως φασίστες (ή τουλάχιστον συμπαθούντες προς το φασισμό), ήταν σε θέση να κάνει την αντιπολίτευση να  κόψει τη δεξιά πτέρυγα, στη συνέχεια τους κεντρώοι, μετά τους πιο θαρραλέους αριστερούς, μέχρι που μόνο οι συνοδοιπόροι πρόθυμοι να συνεργαστούν με τους Κομμουνιστές παρέμειναν στην εξουσία.

Αποσπασματική στρατηγική

Ο όρος είναι, επίσης, γνωστός και ως "αποσπασματική στρατηγική". Χρησιμοποιήθηκε από το Ναζιστικό Κόμμα (το οποίο χρησιμοποίησε τον όρο Gleichschaltung) για να επιτευχθεί η απόλυτη εξουσία στη Γερμανία, στην αρχή, τους πρώτους μήνες του 1933. Ο εμπρησμός του Ράιχσταγκ στις Φεβρουαρίου 27 ταρακούνησε τον πληθυσμό της Γερμανίας και οδήγησε στο  Διάταγμα της Φωτιάς του Ράιχσταγκ, που οδήγησε στην αναστολή πολλών πολιτικών ελευθεριών και την απαγόρευση του Κομμουνιστικού Κόμματος και των σοσιαλδημοκρατικών κομμάτων. Περίπου 10.000 άνθρωποι συνελήφθησαν, σε δύο εβδομάδες. Η "Εξουσιοδοτική Πράξη" ακολούθησε σύντομα στις 24 Μαρτίου. Ο νόμος έδωσε στο Χίτλερ πλήρη εξουσία, η οποία του επέτρεψε να παρακάμψει το Ράιχσταγκ και να εδραίωση την εξουσία του. Ο Χίτλερ και οι Ναζί, στη συνέχεια, εξάληψαν τις δυνατότητες της αντιπολίτευσης, όπως τα συνδικάτα και αντίπαλα πολιτικά κόμματα. Ίδρυσαν οργανώσεις όπου η συμμετοχή ήταν υποχρεωτική, όπως η Χιτλερική Νεολαία, η Bund Deutscher Mädel και η Arbeitsdienst. Η Εξουσιοδοτική Πράξη ανανεώθηκε το 1937 και 1941. 
Στις 26 Απριλίου του 1942, το Ράιχσταγκ πέρασε ένα νόμο που έκανε τον Χίτλερ, oberster Gerichtsherr ή ανώτατο δικαστή της χώρας, δίνοντάς του την εξουσία ζωής και θανάτου πάνω σε κάθε πολίτη, ο οποίος επέκτεινε αποτελεσματικά την Εξουσιοδοτική Πράξη για το υπόλοιπο του πολέμου.
The Longest EP

Τραγούδια

1. "The Death of John Smith" The Longest Line (1992) 3:51
2. "The Longest Line" The Longest Line (1992) 2:04
3. "Stranded" The Longest Line (1992) 2:09
4. "Remnants" The Longest Line (1992) 2:58
5. "Kill All the White Man" The Longest Line (1992) 2:48
6. "I Wanna Be an Alcoholic" Ακυκλοφόρητο 0:31
7. "Perverted" Ακυκλοφόρητο 1:04
8. "My Name is Bud" Bottles to the Ground (2000) 0:51
9. "Hardcore 84" Regaining Unconsciousness (2003) 1:56
10. "War on Errorism Commercial" Regaining Unconsciousness (2003) 2:04
11. "13 Stitches" (Acoustic) 13 Stitches (2003) 1:54
12. "Glass War" 13 Stitches (2003) 1:58
13. "Jaw Knee Music" Rock Against Bush, Vol. 1 (2004) 2:31
14. "Concerns of a GOP Neophyte" Take Action, Vol. 4 (2004) 2:23
15. "Golden Boys" (Vagina Dentata cover) Never Trust a Hippy (2006) 2:47
16. "You're Wrong" Never Trust a Hippy (2006) 2:06
17. "Everything in Moderation (Especially Moderation)" Never Trust a Hippy (2006) 1:23
18. "I'm Going to Hell for This One" Never Trust a Hippy (2006) 1:53
19. "I've Become a Cliché" Μπόνους τραγούδι από το Coaster (2009) 3:13
20. "Cokie the Clown" Cokie the Clown (2009) 2:26
21. "Straight Outta Massachusetts" Cokie the Clown (2009) 1:16
22. "Fermented and Flailing" Cokie the Clown (2009) 2:40
23. "Codependence Day" Cokie the Clown (2009) 1:28
24. "My Orphan Year" (Acoustic) Cokie the Clown (2009) 2:58
25. "S&M Airlines" (7" version) NOFX/Drowning Roses split (1988) 4:30
26. "Dueling Retards" The P.M.R.C. Can Suck on This (1987) 0:47
27. "On the Rag" The P.M.R.C. Can Suck on This (1987) 1:53
28. "A200 Club" The P.M.R.C. Can Suck on This (1987) 2:02
29. "Shut Up Already" The P.M.R.C. Can Suck on This (1987) 2:29
30. "The Punk Song (περιέχει το Johnny B. Goode σαν κρυφό τραγούδι)" The P.M.R.C. Can Suck on This (1987) 2:47

Συντελεστές

Fat Mike – φωνή, μπάσο
Eric Melvin – κιθάρα, φωνητικά
El Hefe – κιθάρα, φωνητικά (τραγούδια 1-24)
Erik Sandin – ντραμς
Dave Casillas - κιθάρα (τραγούδια 25-30)
Σλοβακικά κέρματα ευρώ

To ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Σλοβακία προσχώρησε στην Ευρωπαϊκή Ένωση το 2004 και αντικατέστησε το εθνικό της νόμισμα, τη σλοβακική κορόνα, με το κοινό ευρωπαϊκό νόμισμα την 1η Ιανουαρίου 2009.
Τα σλοβακικά κέρματα ευρώ έχουν σχέδια που επελέγησαν κατόπιν δημόσιου διαγωνισμού, ο οποίος διεξήχθη σε δύο γύρους. Στον πρώτο γύρο υποβλήθηκαν πάνω από 200 προτάσεις, από τις οποίες η Τράπεζα της Σλοβακίας επέλεξε 10 και τις έθεσε σε δημόσια ψηφοφορία. Τα τελικά σχέδια των νομισμάτων είναι αυτά που κατέλαβαν τις τρεις πρώτες θέσεις στην ψηφοφορία.

Αναμνηστικά κέρματα ευρώ

Η Σλοβακία δεν έχει εκδώσει ακόμη αναμνηστικά κέρματα από την προσχώρησή της στην Ευρωζώνη, την 1η Ιανουαρίου 2009.
Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.
Π.Α.Ν.Ο. Μαλλίων

Ο Ποδοσφαιρικός Αθλητικός Ναυτικός Όμιλος Μαλλίων είναι ελληνικός ποδοσφαιρικός σύλλογος που εδρεύει στα Μάλια του Ηρακλείου στην Κρήτη. Επίσημο έτος ίδρυσης του συλλόγου είναι το 1970 και χρώματα του συλλόγου είναι το κίτρινο και το μαύρο. Είναι μέλος της Ε.Π.Σ. Ηρακλείου και έδρα του αποτελεί το Δημοτικό γήπεδο Μαλλίων.
Ο «ΠΑΝΟΜ» ιδρύθηκε το 1970, αποτελώντας συνέχεια του «Πυθαγόρα Μαλλίων», ανεπίσημη ομάδα που προϋπήρχε στην περιοχή. Έχει αγωνιστεί στο πρωτάθλημα της Δ' Εθνικής κατηγορίας. Το 2004 κατέκτησε την άνοδο στην Γ' Εθνική κατηγορία, για πρώτη φορά στην ιστορία του. Στην Γ' Εθνική αγωνίστηκε για πρώτη φορά τη σεζόν 2004-05, όποτε και υποβιβάστηκε. Το 2000 κατέκτησε το κύπελλο Ελλάδας ερασιτεχνών, επικρατώντας του Ορφέα Σουρωτής στο στάδιο Νέας Σμύρνης. Το 2018 κατέκτησε το κύπελλο ΕΠΣ Ηρακλείου για τρίτη φορά στην ιστορία του, επικρατώντας του ΠΟΑ. Το 2000 κατέκτησε για πρώτη φορά το κύπελλο ΕΠΣ Ηρακλείου, επικρατώντας ξανά του ΠΟΑ και το 2007 για δεύτερη φορά, επικρατώντας της Α.Ε. Κατσαμπά. Το 2018 κατέκτησε επίσης το Σούπερ Καπ Ηρακλείου, επικρατώντας του πρωταθλητή Ηρακλείου Γιούχτα Αρχανών.
Γεώργιος Τσώτσης

Βιογραφία

Γεννήθηκε στα Ψαρά το έτος 1803. Θείος του ήταν ο Δημήτριος Παπανικολής. Από παιδί μπήκε στα καράβια και υπηρέτησε σε εμπορικά πλοία. Πήρε μέρος σε διάφορες ναυμαχίες στο πλοίο του θείου του Παπανικολή. Στα χρόνια της βασιλείας του Όθωνα, διορίστηκε σημαιοφόρος του Βασιλικού Ναυτικού μέχρι το 1844, οπότε προβιβάστηκε σε βαθμό υποπλοίαρχου και υπηρέτησε μέχρι το 1847.
Τέθηκε σε διαθεσιμότητα και επέστρεψε στο εμπορικό ναυτικό ως εμποροπλοίαρχος εκτελώντας διάφορους πλόες στην Μεσόγειο και στον Ατλαντικό με προορισμό την Βρετανία. Το 1861 προσλήφθηκε στην Ελληνική Ατμοπλοΐα ως υποπλοίαρχος και έπλευσε στην Κρήτη ως πλοίαρχος του "Πανελλήνιου" τον Δεκέμβριο του 1866.
Φρανκενστάιν (ταινία 1931)

Πλοκή

Ο Χένρι Φρανκενστάιν μαζεύει μέλη νεκρών ανθρώπων από τα νεκροταφεία προσπαθώντας με αυτά να κατασκευάσει ένα ζωντανό πλάσμα! Τελικά το πείραμά του στέφεται με επιτυχία και το τερατώδες δημιούργημά του αποκτά... ζωή, όταν όμως ο Φρανκενστάιν το αντικρίζει μπροστά του, αποφασίζει να το καταστρέψει. Το τέρας, καταφέρνει να ξεφύγει και, τρομαγμένο και μόνο, περιπλανιέται στον κόσμο των ζωντανών αναζητώντας την ταυτότητά του και εκλιπαρώντας για την αγάπη του δημιουργού του...
Ιστορία μιας ζωής

Φεστιβάλ

Η ταινία συμμετείχε στο Φεστιβάλ Κινηματογράφου Θεσσαλονίκης 1965.
Αλέξανδρος Τζόρβας

Σε συλλογικό επίπεδο

Ξεκίνησε την καριέρα του από τις ακαδημίες του Παναθηναϊκού και το 2001 προωθήθηκε στην πρώτη ομάδα. Κατά καιρούς δόθηκε δανεικός σε διάφορες ομάδες μικρότερων κατηγοριών (Άγιος Νικόλαος, Μαρκό και Θρασύβουλος). Τη μοναδική του συμμετοχή με τον Παναθηναϊκό, στην πρώτη του θητεία στο "τριφύλλι", την πραγματοποίησε την τελευταία αγωνιστική της περιόδου 2006-07.
Το καλοκαίρι του 2007 μεταγράφηκε στον ΟΦΗ και παρά το γεγονός ότι στην αρχή κατακρίθηκε έντονα από τους οργανωμένους οπαδούς της κρητικής ομάδας, στη συνέχεια πραγματοποίησε εξαιρετικές εμφανίσεις, που είχαν ως αποτέλεσμα την κλήση του στην Εθνική Ελλάδας από τον ομοσπονδιακό προπονητή Ότο Ρεχάγκελ.
Το επόμενο καλοκαίρι (2008) επέστρεψε στον Παναθηναϊκό και την επόμενη τριετία καθιερώθηκε ως βασικός. Στο ξεκίνημα της προετοιμασίας για την περίοδο 2011-12, μετά την αποχώρηση του Τζιμπρίλ Σισέ και του Ζιλμπέρτο Σίλβα, έγινε ο τρίτος αρχηγός της ομάδας, προσωρινά όμως καθώς στις 26 Αυγούστου 2011 αποχώρησε, υπογράφοντας στην Παλέρμο, ενώ το καλοκαίρι του 2012 συνέχισε την καριέρα του στην Τζένοα.
Τον Ιούλιο του 2013 έμεινε ελεύθερος από την Τζένοα και υπέγραψε στον Απόλλωνα Σμύρνης.
Την 1η Σεπτεμβρίου 2014 συμφώνησε με την ινδική Νορθ Ιστ Γιουνάιτεντ υπογράφοντας συμβόλαιο συνεργασίας τετράμηνης διάρκειας, το οποίο ολοκληρώθηκε τον Δεκέμβριο του ίδιου έτους με τον αποκλεισμό του συλλόγου από τα play-off της ινδικής λίγκας.

Με την εθνική ομάδα

Υπερασπίστηκε πρώτη φορά την εστία της εθνικής Ελλάδας στον φιλικό αγώνα εναντίον της Ιταλίας (1-1), στις 19 Νοεμβρίου 2008.
Συμμετείχε στην αποστολή της Ελλάδας στο Euro 2008, στο Μουντιάλ του 2010 στη Νότια Αφρική, όπου αγωνίστηκε βασικός και στους τρεις αγώνες, καθώς και στο Euro 2012.

Καριέρα προπονητή

Το καλοκαίρι του 2016 ανέλαβε τα τμήματα υποδομής στα Γλυκά Νερά.
Φίλιππος της Καλαβρίας

Βιογραφία

Ήταν ο πρωτότοκος γιος του Καρόλου Γ΄ της Ισπανίας και της Μαρίας-Αμαλίας των Βέττιν, κόρης του Φρειδερίκου-Αυγούστου Β΄ εκλέκτορα της Σαξονίας. Ήταν διάδοχος (infante), αλλά λόγω της διανοητικής του υστέρησης εξαιρέθηκε της διαδοχής. Αδέλφια του ήταν ο Κάρολος Δ΄ της Ισπανίας, ο Φερδινάνδος Α΄ των Δύο Σικελιών, ο Γαβριήλ και ο Αντώνιος-Πασκάλ.
Ασθένησε από ευλογιά και οι γονείς του, φοβούμενοι μετάδοση, έφυγαν στο ανάκτορο της Καζέρτα. Απεβίωσε το 1777 στο ανάκτορο του Πόρτιτσι σε ηλικία 30 ετών και τάφηκε στη βασιλική της Σάντα Κιάρα στη Νάπολη.
Σημαία της Τενερίφης

Η σημαία της Τενερίφης αποτελείται από ένα λευκό σταυρό του Αγίου Ανδρέα σε μπλε φόντο.
Η σημαία της Τενερίφης έχει την προέλευσή της στη σημαία της θαλάσσιας επαρχίας των Καναρίων Νήσων, και καθιερώθηκε με το βασιλικό διάταγμα της 30ής Ιουλίου 1845. Η επαρχία διαιρέθηκε στις 27 Νοεμβρίου του 1867 σε δύο νέες θαλάσσιες επαρχίες, της Γκραν Κανάρια και της Τενερίφης. Η Τενερίφη διατήρησε τη σημαία της πρώην θαλάσσιας επαρχίας των Καναρίων Νήσων. Υιοθετήθηκε επίσημα ως σημαία της Τενερίφης στις 9 Μαΐου 1989.
Δεν υπάρχει καμία επίσημη εξήγηση για τα χρώματα της σημαίας. Παραδοσιακά, το μπλε αποδίδεται στη θάλασσα, λόγω του νησιωτικού χαρακτήρα της Τενερίφης, και το λευκό στο λευκό χιόνι που καλύπτει το όρος Τέιδε κατά τη διάρκεια του χειμώνα.
Ηλίας Κεχαγιάς

Βιογραφικά στοιχεία

Γεννήθηκε στην Άμφισσα το 1810 και καταγόταν από σημαντική οικογένεια. Πατέρας του ήταν ο Ευστάθιος, ο οποίος τροφοδότησε τους άνδρες του Ανδρούτσου στο Χάνι της Γραβιάς για να μπορέσουν να κρατήσουν την άμυνα. Ο Ηλίας βρίσκονταν και αυτός εκεί δεκαεξαετής στην ηλικία.
Ο πατέρας του τον έστειλε στην Τεργέστη για να μορφωθεί. Εκεί έμαθε τα γράμματα και τις ξένες γλώσσες. Με το τέλος της επανάστασης επέστρεψε στην Ελλάδα και εγκαταστάθηκε στην Σύρο, όπου ασχολήθηκε με το εμπόριο και την ναυτιλία. Υπήρξε μέλος του πρώτου διοικητικού συμβουλίου της "ελληνικής εταιρείας ατμοπλοΐας", ενας εκ των διευθυντών του καταστήματος αυτής στη Σύρο καθώς και διευθυντής της τοπικού πρακτορείου της ασφαλιστικής εταιρείας "Φοίνιξ". Υπήρξε έμπιστος της Εθνικής Τράπεζας καθώς ήταν ξάδερφος του Ευθύμιου Κεχαγιά, οι σχέσεις τους όμως επήλθαν σε τέλμα το 1861. Ο βασιλιάς Όθων, του απένειμε αυτοπροσώπως κατά τη μετάβαση του στη Σύρο το παράσημο του Σταυρού του Σωτήρος.
Ως διευθυντής της Ατμοπλοϊκής Εταιρείας ίδρυσε το 1860 το Νεώριο της Ερμούπολης, ένα από τα παλαιότερα μηχανουργεία της Ελλάδας που δημιουργήθηκε στη θέση ενός παλαιού λοιμοκαθαρτηρίου, που κατεδαφίστηκε στα 1857-58.
Απεβίωσε τον Δεκέμβριο του 1885.
Τάκης Περσίας

Καριέρα

Ο Τάκης Περσίας έκανε τα πρώτα του ποδσοφαιρικά βήματα στις ακαδημίες του Ολυμπιακού Πειραιώς, στις οποίες βρέθηκε σε ηλικία μόλις 15 ετών. Με τον Ολυμπιακό υπέγραψε το πρώτο του επαγγελματικό συμβόλαιο το 1976.
Στην ομάδα του Πειραιά αγωνίστηκε από το 1976 μέχρι και το 1985, με μοναδική εξαίρεση μία εξάμηνη παρουσία του στον Εθνικό Πειραιώς κατά την περίοδο 1979-80, κατά τη διάρκεια της οποίας αγωνίστηκε στην έταιρη ομάδα του Πειραιά ως δανεικός. Στον Εθνικό πραγματοποίησε συνολικά 20 συμμετοχές πραγματοποιώντας κατά διαστήματα αρκετά καλές εμφανίσεις, ενώ κατάφερε να πετύχει και 3 γκολ.
Μετά το τέλος του δανεισμού του επέστρεψε στον Ολυμπιακό, στον οποίο παρέμεινε μέχρι το καλοκαίρι του 1985. Καθ'όλη τη διάρκεια της παρουσίας του στον ερυθρόλευκο σύλλογο πραγματοποίησε 167 συμμετοχές στο Ελληνικό Πρωτάθλημα, 34 στο Κύπελλο και 11 σε αγώνες Ευρωπαϊκών Κυπέλλων. Επίσης, κατάφερε να κατακτήσει τρία πρωταθλήματα Ελλάδος (1981, 1982, 1983) και ένα Κύπελλο Ελλάδας (1981).
Τον Ιούλιο του 1985 μεταγράφηκε στον ΟΦΗ, ομάδα της Κρήτης, στον οποίο παρέμεινε μέχρι το 1988, έχοντας μάλιστα καταφέρει να κατακτήσει το Κύπελλο Ελλάδας του 1987.
Το καλοκαίρι του 1988, ο Τάκης Περσίας μετακινήθηκε στον Λεβαδειακό, ο οποίος έμελλε να είναι και ο τελευταίος σταθμός στην καριέρα του, μιας και το καλοκαίρι του 1989 αποφάσισε να κρεμάσει τα ποδοσφαιρικά του παπούτσια και να βάλει τέλος στην επαγγελματική του καριέρα.

Προπονητική καριέρα

Το καλοκαίρι του 1995, επέστρεψε στον Ολυμπιακό σαν βοηθός προπονητή του τότε προπονητή της ομάδας, Σταύρου Διαμαντόπουλου, ενώ από τα μέσα Ιανουαρίου του 1996 έως και το τέλος της αγωνιστικής περιόδου, ο Τάκης Περσίας ανέλαβε πρώτος τεχνικός του Ολυμπιακού, καθώς ο Σταύρος Διαμαντόπουλος είχε λύσει νωρίτερα την συνεργασία του με τους ερυθρόλευκους.
Το καλοκαίρι του 1996 ανέλαβε πρώτος προπονητής του Ολυμπιακού ο Ντούσαν Μπάγεβιτς, ο οποίος κράτησε τον Τάκη Περσία άμεσο συνεργάτη του έως και την αποχώρηση του το Νοέμβριο του 1999. Ο Τάκης Περσίας ήταν βοηθός του Ντούσαν Μπάγεβιτς και στη δεύτερη θητεία του Σερβοέλληνα τεχνικού στον πάγκο του Ολυμπιακού Πειραιώς κατά την αγωνιστική περίοδο 2004-05.

Διεθνείς συμμετοχές

Ο Τάκης Περσίας έχει πραγματοποιήσει συνολικά δύο συμμετοχές στην Εθνική ομάδα ποδοσφαίρου Ελλάδας.
Les Cinq Diamants

Ιστορία

Κατά την δεκαετία του 1930, τα « girls » των Folies Bergères έκαναν τις πρόβες τους σε αυτό τον χώρο, ενώ ο Μαρσέλ Σερντάν προπονούνταν. Η δημιουργία του ανάγεται στο 1975. Ο Ζακ Γκερίφ, και αργότερα ο Πιέρ Σωρά το 1981 διεύθυναν το θέατρο. Τον Ιανουάριο του 1988, ο Θίασος Catherine Brieux εγκαταστάθηκε στον χώρο έως τον Δεκέμβριο του 2006 όταν και υποχρεώθηκε να εγκαταλείψει τον χώρο.
Η αδυναμία των στηριγμάτων από ξύλινες δοκούς κατέστησε τελικώς απαραίτητη την κατεδάφισή του το 2008, ώστε να κατασκευαστεί στην θέση του ένα νεότερο κτίριο το οποίο θα πληρούσε τις νέες προδιαγραφές ασφαλείας.
Το καλλιτεχνικό σχέδιο του 2009 του νέου διευθυντή του Théâtre des Cinq Diamants είχε δύο βασικές προτεραιότητες : την υποστήριξη στην δημιουργία και την ανάπτυξη της καλλιτεχνικής και πολιτισμικής εκπαίδευσης
Κάτω εκκλησία

Ιστορική χρήση

Ο όρος χρησιμοποιούταν στις του 18ου αιώνα ως το ισοδύναμο του Ελευθερόφρων, εννοώντας κάποιους που προετοιμαζόταν να  παραχωρήσουν πολύ ελευθερία σε ζητήματα πίστης και πειθαρχίας, σε αντιδιαστολή με την άνω εκκλησία, όπου απευθυνόταν σε εκείνους που είχαν μια υψηλή αντίληψη της αποκλειστικής εξουσίας της επίσημης εκκλησίας, του επισκοπισμού και του λειτουργικού συστήματος. Αυτές οι θέσεις συνέπιπταν με αυτές των αντικομφορμιστών Πουριτανών και Ανεξάρτητων στην Εκκλησία της Αγγλίας. 
Σήμερα, οι κάτω εκκλησίες δίνουν περισσότερη έμφαση στην Προτεσταντική φύση του Αγγλικανισμού, και συχνά είναι Ευαγγελικές στην πίστη και την πρακτική τους.